Miljødirektoratet

Miljødirektoratet er et norsk direktorat som ble opprettet 1. juli 2013 gjennom en sammenslåing av Direktoratet for naturforvaltning og Klima- og forurensningsdirektoratet.Regjeringen etablerer Miljødirektorat Miljødirektoratet er underlagt Klima- og miljødepartementet.Miljødirektoratet er oppretta

Et mål med etableringen av direktoratet er vært å forenkle og bedre styringsdialogen mellom departement og direktorat, og videre til statsforvaltere og kommuner.

Direktør
Ellen Hambro var direktør for Miljødirektoratet fra 2013 til 2025.Ellen Hambro blir miljødirektør. Regjeringen.no Hun ledet også arbeidet med sammenslåingen av de to direktoratene i perioden frem til Miljødirektoratet ble opprettet.Ellen Hambro direktør for Miljødirektoratet Hilde Singsaas, som tidligere fra direktør for Direktoratet for forvaltning og økonomistyring, tok over som direktør i mars 2025.

Oppgaver
De overordnede oppgavene er å redusere klimagassutslipp, forvalte norsk natur og hindre forurensning. Mer spesifikt omfatter det oppgaver innen:
 klima, klimagasser og klimatilpasning
 helse- og miljøskadelige stoffer
 forvaltning av arealer og leveområder
 forvaltning av arter og bestander
 friluftsliv
 forvaltning av hav- og kystmiljø
 forvaltning av elver og innsjøer
 avfall og gjenvinning
 luftforurensning og støy
 regulering og tilsyn av industri og petroleumsvirksomhet

Direktoratets grunnfunksjoner er å:
 overvåke miljøtilstanden og formidle miljøkunnskap og -informasjon
 være myndighetsutøver; forvalte lover og forskrifter, fatte vedtak etter disse og føre tilsyn
 styre og veilede regionalt og kommunalt nivå
 være faglig rådgiver og samordne sektorovergripende arbeid
 bidra i internasjonalt miljøarbeid

Organisering
Miljødirektoratet har om lag 700 ansatte – de fleste av disse ved kontorene i Trondheim og Oslo. Statens naturoppsyn er en del av direktoratet med over 60 lokalkontorer over hele landet.«Dette er Miljødirektoratet» 

Direktoratet er organisert i følgende avdelinger:Miljødirektoratets organisasjonskart
 Hav- og industriavdelingen
 Klimaavdelingen
 Kommunikasjonsavdelingen
 Land- og friluftsavdelingen
 Miljøgiftavdelingen
 Organisasjonsavdelingen
 Statens naturoppsyn
 Tilsyns- og arealavdelingen
 Vann- og kunnskapsavdelingen

Referanser

 Eksterne lenker 

  Luftkvalitet
  Miljøstatus
  Statens naturoppsyn

Kategori:Norske direktorat
Kategori:Miljømyndigheter
Kategori:Miljøvern i Norge
Kategori:Etableringer i 2013
Kategori:2013 i Norge